**ΕΝΩΣΗ ΛΕΙΤΟΥΡΓΩΝ ΜΕΣΗΣ ΕΚΠΑΙΔΕΥΣΗΣ ΚΕΦΑΛΟΝΙΑΣ - ΙΘΑΚΗΣ (ΕΛΜΕ-ΚΙ)**

elme\_ki@yahoo.gr

**ΑΝΑΚΟΙΝΩΣΗ**

Τα τελευταία χρόνια έχουν συνταξιοδοτηθεί περίπου 30.000 εκπαιδευτικοί, ενώ παράλληλα προσλαμβάνονται κάθε χρόνο πάνω από 23.000 συμβασιούχοι για να λειτουργήσουν στοιχειωδώς τα σχολεία, παραμένοντας και πάλι χιλιάδες κενά καθ’ όλη τη διάρκεια της χρονιάς. Κανένα σχολείο δε λειτουργεί πλήρως για μεγάλο χρονικό διάστημα στη διάρκεια της σχολικής χρονιάς. Ιδιαίτερα χιλιάδες παιδιά με ειδικές ανάγκες είναι είτε έξω από τη δημόσια ειδική αγωγή, είτε παραμένουν αβοήθητα, τα τμήματα είναι 25άρια και 28άρια. Αυτή η κατάσταση τσακίζει τα σχολεία και τη ζωή χιλιάδων συμβασιούχων εκπαιδευτικών, χτυπάει το δικαίωμα στη μόρφωση των παιδιών των λαϊκών οικογενειών.

Tο τελευταίο διάστημα κάτω από το βάρος των μεγάλων κινητοποιήσεων για τα δικαιώματα των αναπληρωτών συναδέλφων αλλά και μετά από την δικαστική προσφυγή επιτυχόντων του ΑΣΕΠ του 2008 αναγνωρίζεται σε αυτούς το δικαίωμα διορισμού τους

**Το Δ.Σ. της ΕΛΜΕ-ΚΙ τονίζει ότι οι αποφάσεις αυτές αφορούν ελάχιστους συναδέλφους και απαιτεί την άμεση πρόσληψή τους. Παράλληλα ΑΠΑΙΤΕΙ:**

1. **Να μονιμοποιηθούν άμεσα**, ώστε να είναι στη θέση τους την 1η Σεπτέμβρη του 2018 **οι 25.000 συμβασιούχοι εκπαιδευτικοί που εργάζονται στην εκπαίδευση**  καλύπτοντας κενά.
2. Να εξισωθούν τα δικαιώματα των συμβασιούχων εκπαιδευτικών με των μονίμων. Να εξισωθούν όλες οι άδειες με τους μόνιμους εκπαιδευτικούς.
3. Nα ληφθούν μέτρα στήριξης για τους συμβασιούχους εκπαιδευτικούς με την εξασφάλιση στέγασης, δωρεάν σίτισης, πάσο για μετακίνηση στα Μέσα Μαζικής Μεταφοράς.

 Αργοστόλι 18/6/2018

ΓΙΑ ΤΟ Δ.Σ. ΤΗΣ ΕΛΜΕ ΚΙ

 Ο Πρόεδρος Η Γενική Γραμματέας

 Μαντζουράτος Δημήτρης Ποταμιάνου Σοφία